МОДЕЛ УГОВОРА

о набавци радова

Спољно и унутрашње уређење Визиторског центра Прибојска Бања
Закључен __________2024.године, између уговорних страна:

Туристичке организације Прибој, ул. 12. јануар бр. 108; 31330 Прибој коју заступа Владан Радовић, директор, ПИБ 104110288 (у даљем тексту: Наручилац), и
_________________________________са седиштем у _______________________________ 

ул.__________________________ бр. ______, ПИБ___________________, бр.текућег рачуна ________________________________ , кога заступа ________________________________(у даљем тексту: Извођач).

ЧЛАНОВИ ГРУПЕ ИЗВОЂАЧА РАДОВА
1. ___________________________, матични број _____________ ПИБ______________ са седиштем у ______________________________, ул.___________________ број________

2. ___________________________, матични број _____________ ПИБ______________ са седиштем у ______________________________, ул.___________________ број________

ПОДИЗВОЂАЧ

1. ___________________________, матични број _____________ ПИБ______________ са седиштем у ______________________________, ул.___________________ број________

2. ___________________________, матични број _____________ ПИБ______________ са седиштем у __________________________, ул.___________________ број______бр.текућег рачуна ________________________________ .

Напомена: Опционо се попуњава искључиво у случају подношења понуде са подизвођачима или заједничке понуде. Када је реч о понуди са члановима групе потребно је уписати: пословна имена свих осталих учесника, мат.бр., ПИБ и седиште.

Када је реч о понуди са подизвођачем потребно је уписати: пословна имена свих осталих учесника, мат.бр., ПИБ, седиште и број текућег рачуна када је предвиђено непосредно плаћање доспелих потраживања подизвођачу за део уговора који је он извршио (подразумевајући да се текући рачун подизвођача наводи само у случају плаћања подизвођачу непосредно).

УВОДНЕ ОДРЕДБЕ
Члан 1.

Уговорне стране сагласно констатују: 
· да је Наручилац у складу са чл. 52. Закона о јавним набавкама (''Службени гласник Републике Србије'' број 91/2019 и 92/2023), спровео отворени поступак јавне набавке радова на спољном и унутрашњем уређењу Визиторског центра Прибојска Бања; 
· да је понуђач дана _________ 2024. године, електронски доставио понуду, која се налази на Порталу јавних набавки и саставни је део овог уговора; 
· да је Наручилац у складу са чланом 146. Закона о јавним набавкама, донео Одлуку о додели уговора  бр._______од________2024. године (бр.уписује наручилац) којом је уговор о јавној набавци доделио Извођачу;

· да ће Наручилац сва плаћања по овом уговору вршити на рачун _____________________ отворен код пословне банке _______________________ .

Предмет уговора
Члан 2.
Предмет овог уговора је извођење радова на спољном и унутрашњем уређењу Визиторског центра Прибојска Бања.
Ради извршења радова који су предмет Уговора, Извођач радова се обавезује да обезбеди радну снагу, материјал, грађевинску и другу опрему, изврши грађевинске, грађевинско-занатске и припремно-завршне радове, као и све друго неопходно за потпуно извршење радова који су предмет овог уговора.
Вредност радова – цена
Члан 3.
Вредност радова из члана
2. овог Уговора износи ____________________ динара без ПДВ-а, односно ____________________ динара са ПДВ-ом а добијена је на основу јединичних цена и количина из понуде Извођача,  која је саставни део овог уговора.
Јединичне цене су фиксне и не могу се мењати услед повећања цене елемената на основу којих је одређена.

Осим вредности рада, добара и услуга неопходних за извршење уговора, цена обухвата и трошкове организације градилишта, осигурања и све остале зависне трошкове Извођача радова неопходне за потпуно извршење свих уговорених радова.
Услови и начин плаћања
Члан 4.
Плаћање уговорене цене ће се извршити на основу оверених привремених и окончане ситуације сачињених на основу грађевинске књиге изведених радова и цена из усвојене понуде извођача и потписаним од стране стручног надзора, у року до 45 (четрдесетпет) дана од дана пријема оверене ситуације од стране стручног надзора. Комплетну документацију неопходну за оверу привремене ситуације: листове грађевинске књиге, рачуне и другу документацију извођач доставља стручном надзору који ту документацију чува до примопредаје и коначног обрачуна. У супротном неће се извршити плаћање тих позиција, што извођач признаје без права приговора. 

Плаћање се врши уплатом на текући рачун Извођача радова. Авансно плаћање није предвиђено.
Рок за завршетак радова
Члан 5.

Извођач се обавезује да радове који су предмет овог уговора изведе у року од ____  календарских дана, рачунајући од дана увођења у посао.

У случају обуставе радова која се евидентира у грађевинском дневнику, рок за извођење радова се продужава за онолико дана колико је трајала обустава радова и тај рок се не обрачунава у календарске дане који су потребни за завршетак радова. 
Датум увођења у посао стручни надзор уписује у грађевински дневник. 
Под завршетком радова сматра се дан који је уписан у грађевински дневник као дан завршетка свих уговорених радова, што потврђује стручни надзор својим уписом.

Утврђени рокови су фиксни и не могу се мењати без сагласности Наручиоца. 
Ако постоји оправдана сумња да ће радови бити изведени у уговореном року, Наручилац има право да затражи од Извођача радова да предузме потребне мере којима се обезбеђује одговарајуће убрзање радова и њихово усклађивање са уговореним планом грађења.
Члан 6.
Рок за извођење радова се продужава на захтев Извођача у случају:

1. природних догађаја (пожар, поплава, земљотрес, изузетно лоше време неуобичајено за годишње доба и иза место на коме се радови изводе и сл.);

2. мера предвиђених актима надлежних органа;

3. услова за извођење радова, који нису предвиђени техничком документацијом.
Захтев за продужење рока извођења радова који су предмет овог уговора, у писаној форми, уз сагласност стручног надзора, Извођач подноси одмах наручиоцу, а најкасније у року од два дана од сазнања за околност из става 1. овог члана. 

Уговорени рок је продужен када уговорне стране о томе постигну писану сагласност.

Ако Извођач падне у доцњу са извођењем радова, нема право на продужење уговореног рока због околности које су настале у време доцње.

Обавезе извођача
Члан 7.
Извођач се обавезује да радове који су предмет овог уговора изведе у складу са важећим прописима, техничким прописима, нормама и стандардима, техничком документацијом и овим уговором, и да по завршетку радова, након добијеног позитивног извештаја комисије за примопредају радова, изведене радове преда наручиоцу.
Извођач се обавезује да:

– пре почетка радова наручиоцу достави решење о именовању одговорног извођача радова;
– радове који су предмет овог уговора изведе у потпуности према грађевинској дозволи, инвестиционо техничкој и уговорној документацији и правилима струке; 

– испуни све уговорене обавезе стручно, квалитетно, према важећим стандардима за ту врсту посла и у уговореном року; 

– обезбеди довољну радну снагу на градилишту и благовремену испоруку уговореног материјала потребног за извођење уговором преузетих радова;

– уведе у рад више смена, продужи смену или уведе у рад више извршилаца, без права на повећање трошкова или посебне накнаде за то уколико не испуњава предвиђену динамику;

– обезбеди безбедност свих лица на градилишту и да се строго придржава свих прописаних мера безбедности и здравља на раду;
– омогући вршење стручног надзора на објекту;

– уредно води сву документацију предвиђену законом и другим прописима Републике Србије, који регулишу ову област;

– поступи по свим основаним примедбама и захтевима датим на основу извршеног стручног надзора и да у том циљу, у зависности од конкретне ситуације, о свом трошку, изврши поправку или рушење или поновно извођење радова, замену набављеног или уграђеног материјала, опреме или уређаја или убрза извођење радова када је запао у доцњу у погледу уговорених рокова извођења радова;

– по завршеним радовима, у писаној форми, одмах обавести наручиоца да је завршио радове и да је спреман за примопредају радова;

– гарантује квалитет изведених радова и употребљеног материјала, с тим да отклањању недостатка у гарантном року за изведене радове Извођач мора да приступи у року од 5 дана по пријему писаног позива од стране наручиоца;

– да на прописан начин огради и обележи градилиште;
– да о евентуалним уоченим недостацима у пројектно-техничкој документацији и наступању непредвиђених околности које су од утицаја на извођење радова и примену техничке документације (промена техничких прописа, стандарда и норми квалитета и слично) писаним путем благовремено обавести стручни надзор и наручиоца, најкасније 10 (десет) дана од увођења извођача у посао. По истеку овог рока, подразумеваће се да Извођач нема примедби и да је прихватио пројектну документацију.
Обавезе наручиоца
Члан 8.
Наручилац радова ће обезбедити вршење стручног надзора над извршењем уговорних обавеза Извођача радова.

Наручилац радова се обавезује да уведе Извођача радова у посао.

Наручилац се обавезује да Извођачу преда техничку документацију, као и да му обезбеди несметан прилаз градилишту.
Финансијско обезбеђење
Члан 9.
Извођач радова се обавезује да на дан закључења Уговора, а најкасније у року од 5 (пет) дана од дана закључења уговора, преда Наручиоцу меницу за добро извршење посла, која ће бити са клаузулама: безусловна и платива на први позив, у корист Наручиоца, у износу од 10% (десет процената) од укупне вредности уговора без ПДВ-а, са роком важности који је 30 (тридесет) дана дужи од уговореног рока за завршетак радова, с тим да евентуални продужетак рока за завршетак радова има за последицу и продужење рока важења гаранције, за исти број дана за који ће бити продужен и рок за завршетак радова. 

Наручилац ће меницу за добро извршење посла наплатити у целости у случају да понуђач, својом кривицом, уговорну обавезу не испуни у уговореном обиму, року и квалитету. 
Приликом примопредаје радова, Извођач радова се обавезује да Наручиоцу преда меницу за отклањање недостатака у гарантном року, која ће бити са клаузулама: безусловна и платива на први позив, у висини од 5% (пет процената) од укупне вредности изведених радова без ПДВ-а, са роком трајања који је 5 (пет) дана дужи од истека гарантног рока.  
Наручилац ће уновчити меницу за отклањање грешака у гарантном року уколико изабрани понуђач не отклони грешке и недостатке уочене на извршеним радовима у гарантном року.
Гаранција за изведене радове и гарантни рок
Члан 10.

Извођач радова гарантује да су изведени радови у време примопредаје у складу са уговором, прописима и правилима струке и да немају мана које онемогућавају или умањују њихову.

Гарантни рок за квалитет изведених радове износи _________ месеци/а и рачуна се од датума примопредаје радова. 

Извођач радова је дужан да о свом трошку отклони све недостатке који се покажу у току гарантног рока, а који су наступили услед тога што се Извођач није држао својих обавеза у погледу квалитета радова и материјала у року од 5 дана од пријема писаног захтева од стране Наручиоца.

Независно од права из гаранције, Наручилац радова има право да од извођача радова захтева накнаду штете која је настала као последица неквалитетно изведених радова или уградње материјала неодговарајућег квалитета.

Вишкови и мањкови радова
Члан 11.
За свако одступање од уговорених радова, Извођач радова је дужан да о томе обавести Наручиоца и да тражи писaну сагласност за та одступања. 
По добијању писане сагласности наручиоца, Извођач ће извести вишак радова. Јединичне цене за све позиције из предмера радова усвојене понуде Извођача, за које се утврди постојање вишка радова, остају фиксне и непроменљиве. Извођење вишка радова до 10% количине неће утицати на продужетак рока завршетка.

Објективне околности услед којих могу настати вишкови радова представљају искључиво потребу утврђену на лицу места за извођењем тих радова чије количине превазилазе уговорене количине радова.

Извођач ће сачинити преглед вишкова и мањкова радова током извођења. Стручни надзор је у обавези да провери основаност истог, описе позиција, количине и цене и да достави мишљење са детаљним образложењем наручиоцу. По прихватању прегледа вишкова и мањкова радова од стране наручиоца, а који је претходно одобрен од стране стручног надзора, са Извођачем ће се закључити анекс овог уговора. 
Вишкови радова који су изведени без претходно прибављене писане сагласности наручиоца неће бити прихваћени без обзира да ли су признати од стране стручног надзора.

Хитни непредвиђени радови
Члан 12.
Хитни непредвиђени радови (према члану 634. Закона о облигационим односима) су они радови чије је предузимање било нужно због осигурања стабилности објекта или ради спречевања настанка штете, а изазвани су неочекиваном тежом природом земљишта, неочекиваном појавом воде или другим ванредним и неочекиваним догађајем.
Хитни непредвиђене радове Извођач радова може да изведе и без претходне сагласности наручиоца, ако због њихове хитности није био у могућности да прибави ту сагласност. 
Извођач радова је дужан без одлагања обавестити Наручиоца о разлозима за извођење хитних непредвиђених радова и о предузетим мерама. 
Наручилац може раскинути овај уговор ако би услед хитних непредвиђених радова уговорена цена морала бити значајно повећана, о чему је дужан без одлагања обавестити Извођача радова. 
У случају раскида уговора Наручилац је дужан исплатити Извођачу радова одговарајући део цене за већ извршене радове, као и правичну накнаду за учињене неопходне трошкове.
Додатни радови

Члан 13.

Уговор може да се измени ради набавке додатних радова као и на начин да се повећа обим Уговора.

Додатни радови и радови којима се повећава обим Уговора биће уговорени у свему у складу са законом којим се уређују јавне набавке.
Уколико се током извођења уговорених радова појави потреба за извођењем додатних радова односно потреба за извођењем радова којима се повећава обим Уговора, Извођач је дужан да о том одмах, писаним путем, обавести стручни надзор  и Наручиоца.

Извођач нема права на извођење додатних радова односно радова којима се повећава обим Уговора  без претходно закљученог анекса овог уговора.
Примопредаја изведених радова
Члан 14.
Извођач радова о завршетку уговорених радова обавештава Наручиоца и стручни надзор, а дан завршетка радова уписује се у грађевински дневник.

Примопредаја радова се врши комисијски најкасније у року од 7 (седам) дана од завршетка радова. Комисију за примопредају радова чине по један представник наручиоца, стручног надзора и извођача.
Комисија сачињава записник о примопредаји.

Грешке, односно недостатке које утврди Наручилац у току извођења или приликом преузимања и предаје радова, Извођач радова мора да отклони без одлагања. Уколико те недостатке Извођач радова не почне да отклања у року од 3 (три) дана и ако их не отклони у разумно утврђеном року, Наручилац има право да те недостатке отклони преко другог лица на терет Извођача радова.

Евентуално уступање отклањања недостатака другом лицу, Наручилац ће учинити по тржишним ценама и са пажњом доброг привредника. 
Наручилац ће у моменту у примопредаје радова од стране Извођача радова примити на коришћење изведене радове.

Коначни обрачун
Члан 15.
Коначну количину и вредност изведених радова по Уговору утврђује Комисија за коначни обрачун на бази стварно изведених радова оверених у грађевинској књизи од стране стручног надзора и усвојених јединичних цена из понуде које су фиксне и непроменљиве.

Коначни обрачун врши комисија из члана 14. овог уговора и испоставља га истовремено са Записником о примопредаји радова.
Раскид Уговора
Члан 16.
Наручилац задржава право да једнострано раскине овај уговор уколико је Извођач радова не  почне радове у року, уколико не достави средство финансијског обезбеђења  или задржава напредовање радова, након истека 3 (три) дана од дана добијања писаног упозорења наручиоца.
Наручилац задржава право да једнострано раскине овај уговор уколико извршени радови не одговарају прописима или стандардима за ту врсту посла и квалитету наведеном у понуди Извођача радова, а Извођач радова није поступио по примедбама стручног надзора или из неоправданих разлога прекине са извођењем радова.

Наручилац задржава право да једнострано раскине уговор у случају да Извођач није омогућио несметан приступ грађевинском дневнику на захтев стручног надзора и Наручиоца.

Уколико дође до раскида Уговора пре завршетка свих радова чије извођење је било предмет овог Уговора заједничка Комисија ће сачинити Записник о до тада стварно изведеним радовима и њиховој вредности у складу са Уговором.

Уговор се раскида писаном изјавом која садржи основ за раскид уговора и доставља се другој уговорној страни.
Сходна примена других прописа
Члан 17.
За све што овим уговором није посебно утврђено примењују се одредбе Законa о јавним набавкама, Закона о облигационим односима, Закона о планирању и изградњи, као и одредбе Посебних узанси о грађењу и других важећих прописа Републике Србије. 
Саставни део уговора
Члан 18.

Саставни делови овог Уговора су:
· понуда понуђача;

· конкурсна документација ЈН бр.1/24.
Решавање спорова
Члан 19.

Све евентуалне спорове уговорне стране ће решавати споразумно. Уколико до споразума не дође, уговара се надлежност Привредног суда у Ужицу.
Број примерака уговора
Члан 20.

Овај уговор сачињен је у 4 (четири) једнаких примерака, од којих 2 (два) за наручиоца и 2 (два) за Извођача радова.
Ступање на снагу
Члан 21.

Овај уговор се сматра закљученим када га потпишу обе уговорне стране а ступа на снагу даном предаје Наручиоцу менице за добро извршење посла од стране Извођача радова. 

